cyanic-selkie/wikianc huggingface dataset:
กัสปาร์ เดอ กอลีญี
ผู้นำของฝ่ายโปรเตสแตนต์
ในปี ค.ศ. 1569 ความพ่ายแพ้และการสิ้นพระชนม์ของเจ้าชายแห่งกงเดในยุทธการที่ฌาร์นักทำให้เหลือกอลีญีเป็นผู้นำอยู่คนเดียวของกองทัพฝ่ายโปรเตสแตนต์ เมื่อได้รับชัยชนะที่อาร์แน-เลอ-ดุก กอลีญีก็ทำการตกลงสัญญาสันติภาพแซ็ง-แฌร์แม็ง-อ็อง-แล (ค.ศ. 1570) จากนั้นก็ทำการสมรสเป็นครั้งที่สองกับฌาเกอลีน เดอ มงแบล เคาน์เทสแห่งอ็องทร์มงและกลับเข้าราชสำนักในปี ค.ศ. 1571 กอลีญีกลายเป็นคนโปรดของพระเจ้าชาร์ลที่ 9 ผู้เป็นพระมหากษัตริย์ผู้อ่อนแอและง่ายต่อการยุยง อย่างรวดเร็ว
กอลีญีพยายามหาวิธีที่จะลดอิทธิพลของพระราชมารดา และจากฝักฝ่ายของตระกูลกีซที่มีต่อพระเจ้าชาร์ลที่ 9 ลง กอลีญีถวายคำแนะนำให้ส่งกองทัพที่นำโดยคนของพระเจ้าชาร์ลเองที่ประกอบด้วยทหารจากทั้งที่เป็นโรมันคาทอลิกและโปรเตสแตนต์ไปยังเนเธอร์แลนด์ของสเปน ความโปรดปรานกอลีญีที่เพิ่มมากขึ้นของพระเจ้าชาร์ลและข้อเสนออันบ้าบิ่นของฝ่ายอูเกอโนต์ทำให้แคทเธอรีน เดอ เมดีชี พระราชมารดาของพระเจ้าชาร์ลทรงเพิ่มความหวาดระแวงยิ่งขึ้น
การลอบสังหารและการสังหารหมู่
เมื่อวันที่ 22 สิงหาคม ค.ศ. 1572 กอลีญีถูกยิงกลางถนนโดยชายชื่อโมร์แวร์จากบ้านที่เป็นของตระกูลกีซ แต่กระสุนเพียงแต่ทำให้นิ้วมือขวาขาด แต่ไปโดนเอาที่ข้อศอกซ้าย ผู้พยายามลอบสังหารหลบหนีไปได้
นักประวัติศาสตร์มีความเห็นต่างกันว่าใครเป็นผู้จ้างให้โมร์แวร์พยายามสังหารกอลีญี แต่โดยทั่วไปแล้วก็เห็นกันว่ามีอยู่สามข้อที่อาจจะเป็นไปได้ คือ ตระกูลกีซ, แคทเธอรีน เดอ เมดีชี หรือเฟร์นันโด อัลบาเรซ เด โตเลโด ดุ๊กที่ 3 แห่งอัลบา ในนามของพระเจ้าเฟลิเปที่ 2 แห่งสเปน เมื่อเกิดเหตุการณ์ขึ้น พระเจ้าชาร์ลก็ทรงส่งแพทย์ประจำพระองค์ไปดูแลกอลีญี และทรงไปเยี่ยมด้วยพระองค์เอง แต่พระราชินีแคทเธอรีนทรงกันไม่ให้ทั้งสองคนได้มีโอกาสได้สนทนากันเป็นการส่วนตัว
ในอาทิตย์เดียวกันในวาระการเสกสมรสระหว่างเจ้าหญิงมาร์เกอริตแห่งวาลัว พระราชธิดาในพระราชินีแคทเธอรีนและพระขนิษฐาในพระเจ้าชาร์ลกับพระเจ้าอ็องรีแห่งนาวาร์ ผู้เป็นโปรเตสแตนต์ ก็มีการหวาดระแวงกันว่าจะเกิดเหตุการณ์ร้ายจากฝ่ายโปรเตสแตนต์ที่ต้องการที่จะแก้แค้นเพราะการพยายามลอบสังหารกอลีญี
ในคืนวันที่ 24 สิงหาคม กอลีญีก็ถูกโจมตีทำร้ายที่บ้าน คนใช้ของดุ๊กแห่งกีซคนใหม่ ชาลส์ ดีอาโนวิตซ์ หรือที่รู้จักกันว่า "แบม" (Besme หรือ Bême) ใช้ดาบแทงเข้าไปที่ทรวงอกของกอลีญี และกระโดดหนีออกทางหน้าต่าง ในที่สุดกอลีญีก็เสียชีวิตขณะที่ฝ่ายกีซอีกคนหนึ่งตัดหัวกอลีญี
เมื่อกอลีญีเสียชีวิตลงแล้ว ฝ่ายโรมันคาทอลิกก็ดำเนินการไล่ฆ่าฝ่ายโปรเตสแตนต์ที่เดินทางเข้ามาร่วมงานเสกสมรสในปารีสที่ทำให้มีผู้เสียชีวิตไปเป็นจำนวนหลายพันคน ในเหตุการณ์ที่มาเรียกกันว่า "การสังหารหมู่วันเซนต์บาโทโลมิว"
เอกสารของกอลีญีถูกยึดและเผาโดยพระราชินีแคทเธอรีน ที่ปีแยร์ เดอ บูร์แดล อ้างว่ารวมทั้งหนังสือเกี่ยวกับประวัติของสงครามกลางเมืองที่เป็นงานเขียนที่ดีจากมุมมองที่เป็นกลางและควรค่าต่อการตีพิมพ์
การสมรสและบุตรธิดา
กับภรรยาคนแรกชาร์ล็อต เดอ ลาวาล (ค.ศ. 1530- ค.ศ. 1568):
กับภรรยาคนที่สอง ฌาเกอลีน เดอ มงแบล (ค.ศ. 1541-ค.ศ. 1588)
บัตรโทรศัพท์ทีโอที
บัตรโทรศัพท์ทีโอที เป็นบัตรโทรศัพท์เริ่มมีการใช้ ในครั้งแรก เพื่อเพิ่มทางเลือกในการใช้โทรศัพท์สาธารณะ ซึ่งในสมัยนั้นระบบโทรศัพท์เคลื่อนที่ยังไม่แพร่หลาย ด้วยราคาและค่าบริการแพง  ระบบโทรศัพท์สาธารณะ จึงเป็นทางเลือกที่ดีที่สุดสำหรับผู้ใช้บริการ บัตรโทรศัพท์ จึงเป็นทางเลือกหนึ่งซึ่งสะดวกในการใช้งาน ณ จุดที่ให้บริการ การซื้อขาย มีจำหน่ายทั่วไปตามร้านค้า และร้านสะดวกซื้อ  การออกแบบลักษณะของบัตรจะเป็นภาพต่างๆ เป็นชุดๆ ซึ่งทำให้นักสะสมได้เก็บสะสม  จนเวลาผ่านไปบัตรโทรศัพท์ทีโอทีในปัจจุบันมีผู้นิยมใช้น้อยลง
อำเภอนิชิตามะ
อำเภอนิชิตามะ (西多摩郡 (Nishitama-gun)) เป็นอำเภอที่ตั้งอยู่ในมหานครโตเกียว ประเทศญี่ปุ่น ประกอบไปด้วย 3 เมือง และ 1 หมู่บ้าน ดังนี้
ในอดีต เมืองต่าง ๆ ซึ่งได้แก่ โอเมะ ฟุซซะ ฮามูระ และอากิรูโนะ เดิมเป็นส่วนหนึ่งของอำเภอนิชิทามะ แต่เมืองเหล่านี้ก็ได้แยกออกจากอำเภอนี้หลังจากที่ได้รับการยกฐานะเป็นนคร
การศึกษา
โรงเรียนประถมและโรงเรียนมัธยมต้นในอำเภอนิชิตามะจะอยู่ในสังกัดของแต่ละเทศบาลเมืองและเทศบาลหมู่บ้าน สำหรับโรงเรียนมัธยมปลายจะอยู่ในสังกัดคณะกรรมการการศึกษามหานครโตเกียว ซึ่งมีโรงเรียนเดียว คือ โรงเรียนมัธยมปลายมิซูโฮะโนเง (東京都立瑞穂農芸高等学校) ตั้งอยู่ในเมืองมิซูโฮะ
เมลานี อูแด็ง
เมลานี อูแด็ง นักเทนนิสสาวชาว อเมริกัน เชื้อสาย ฝรั่งเศส เกิดเมื่อวันที่ 23 กันยายน ค.ศ. 1991 โดยเธอเข้าแข่งขันระดับอาชีพเมื่อ เดือนกุมภาพันธ์ ค.ศ. 2008 และผลงานที่สร้างชื่อของเธอคือการเอาชนะ เอเลนา ดีเมนเทียวา นักเทนนิสหญิงมือวางอันดับ 4 ของรายการจาก รัสเซีย ในรอบ 2 ของ ยูเอสโอเพน 2009 และในรอบ 3 สามารถเอาชนะนักเทนนิสสาวสวยชาวรัสเซีย มาเรีย ชาราโปวา แบบพลิกความคาดหมายอีกครั้ง ในรอบ 4 เธอจะเข้าไปพบกับนักเทนนิสจากรัสเซียอีก 1 คนคือ นาเดีย เปโตรวา ซึ่งเธอสามารถเอาชนะไปได้อีก 2-1 เซตทำให้เธอผ่านเข้าไปสู่รอบก่อนรองชนะเลิศและเข้าไปพบกับมือวางอันดับ 9 ของรายการจาก เดนมาร์ก อย่าง คาโรไลน์ วอซเนียคกี และแพ้ต่อวอซเนียคกีตกรอบ 8 คนสุดท้าย
แหล่งข้อมูลอื่น
1991
เฮย์! เซย์! จัมป์
'''เฮย์! เซย์! จัมป์''' (Hey! Say! JUMP) เป็นสมาชิกบอยแบนด์ญี่ปุ่นในสังกัดจอห์นนีและสหาย ซึ่งแบ่งเป็นสองกลุ่มย่อย: เฮย์! เซย์! เบสต์ กับเฮย์! เซย์! 7 เดิมที เฮย์! เซย์! จัมป์ตอนเปิดตัวมีสมาชิก 10 คน ซึ่งเป็นกลุ่มที่ใหญ่ที่สุดในประวัติศาสตร์จอห์นนี ใน ค.ศ. 2011 ริวทาโระ โมริโมโตะ ถูกแบนอย่างไม่มีกำหนดจากเรื่องอื้อฉาวการสูบบุหรี่ก่อนวัยกำหนด
ผลงาน
ซิงเกิล
อัลบั้ม
ดีวีดี
ฟิวเจอร์เบส
ฟิวเจอร์เบส (Future bass) เป็นแนวเพลงย่อยหรือหนึ่งในเทคนิคของดนตรีอิเล็กทรอนิกส์แดนซ์ที่มีความโดดเด่นด้านการปรับเสียงเบสด้วยเครื่องสังเคราะห์เสียง แนวเพลงนี้ก้าวสู่กระแสนิยมโดยศิลปินอย่าง พอร์เตอร์ รอบินสัน, ฟลูม, อาร์แอลไกรม์, [[ลิโด (นักดนตรี)|ลิโด
]] และแคชเมียร์แคต และได้รับความนิยมในช่วงกลางคริสต์ทศวรรษ 2010 โดยศิลปินอย่าง เดอะเชนสโมเกอส์, ลุยส์เดอะไชลด์, มาร์ชแมลโล, มาร์ติน แกร์ริกซ์, มูรามาซา, บูมบอกซ์คาร์เทล และซานโฮโล
อัจฉริยะหมอ 2 แผ่นดิน
อัจฉริยะหมอ 2 แผ่นดิน เป็นละครโทรทัศน์เกาหลีใต้ในปี ค.ศ. 2014 นำแสดงโดย อี จง-ซ็อก จิน เซ-ย็อน พัก แฮ-จิน และ คัง โซ-รา ออกอากาศทางสถานีโทรทัศน์ เอสบีเอส ระหว่างวันที่ 5 พฤษภาคม ถึง 8 กรกฎาคม ค.ศ. 2014 ทุกวันจันทร์-อังคาร เวลา 21.55 น. มีทั้งสิ้น 20 ตอน
เนื้อเรื่อง
เมื่อเป็นเด็ก พัค ฮุน (อี จง-ซ็อก) และ พัค ช็อล (คิม ซัง-จุง) พ่อของเขาถูกหลอกและถูกส่งไปยังเกาหลีเหนือ หลังจากถูกส่งตัวไปเกาหลีเหนือ พัค ฮุน และพ่อของเขาถูกปฏิเสธไม่ให้เดินทางกลับเกาหลีใต้ ในเกาหลีเหนือ พัค ฮุน ได้รับการฝึกฝนให้เป็นหมอโดยพ่อของเขาซึ่งเป็นหมอที่มีชื่อเสียงอยู่แล้ว เขากลายเป็นศัลยแพทย์หัวใจและทรวงอกอัจฉริยะหลังจากเข้าเรียนที่โรงเรียนแพทย์ในเกาหลีเหนือ ที่นั่นเขาตกหลุมรัก ซง แจ-ฮี (จิน เซ-ย็อน) อย่างสุดซึ้ง หลังจากที่พ่อของ พัค ฮุน เสียชีวิต เขาพยายามหนีไปเกาหลีใต้พร้อมกับ แจ-ฮี แต่ขาดการติดต่อกับเธอในท้ายที่สุด พัค ฮุน สามารถหนีไปเกาหลีใต้เพียงลำพังได้
ในเกาหลีใต้ พัค ฮุน เริ่มทำงานเป็นหมอในโรงพยาบาลชั้นนำของมหาวิทยาลัยมยองอู ในขณะเดียวกัน เขาพบหญิงสาวที่หน้าเหมือนแจ-ฮี หมอฮัน ซึง-ฮี ซึ่งอ้างว่าไม่รู้จัก พัค ฮุน
เอริช ฟ็อน มันชไตน์
ฟริทซ์ เอริช เกออร์ค เอดูอาร์ท ฟ็อน เลวินสกี (Fritz Erich Georg Eduard von Lewinski) หรือเป็นที่รู้จักกันคือ เอริช ฟ็อน มันชไตน์ (Erich von Manstein) เป็นนายทหารบกและจอมพลเยอรมัน เป็นผู้บัญชาการทหารแวร์มัคท์ของนาซีเยอรมนีในช่วงสงครามโลกครั้งที่สอง
เกิดในตระกูลขุนนางปรัสเซียที่มีประวัติศาสตร์อันยาวในการรับราชการทหาร มันชไตน์ได้เข้าร่วมกองทัพในช่วงวัยเยาว์และได้เห็นว่าทำหน้าที่ทั้งแนวรบด้านตะวันตกและตะวันออกในช่วงสงครามโลกครั้งที่หนึ่ง (ค.ศ. 1914-1918) เขาได้ก้าวขึ้นสู่ตำแหน่งยศร้อยเอกโดยสงครามได้ยุติลงและมีบทบาทมากขึ้นในช่วงสมัยระหว่างสงครามซึ่งได้ช่วยให้เยอรมนีได้ทำการฟื้นฟูกองทัพขึ้นมาใหม่ ในเดือนกันยายน ค.ศ. 1939 ในช่วงการบุกครองโปแลนด์ที่เป็นจุดเริ่มต้นของสงครามโลกครั้งที่สอง เขาได้ทำหน้าที่เป็นเสนาธิการทหารบกแก่กลุ่มทัพใต้ของแกร์ท ฟ็อน รุนท์ชเต็ท อดอล์ฟ ฮิตเลอร์ได้เลือกแผนทางยุทธศาสตร์ของมันชไตน์สำหรับการบุกครองฝรั่งเศสในเดือนพฤษภาคม ค.ศ. 1940 แผนนี้ต่อมาได้ถูกคัดกรองโดยฟรันทซ์ ฮัลเดอร์และสมาชิกคนอื่นๆของกองบัญชาการใหญ่กองทัพบกเยอรมัน (OKH) ด้วยความคาดหมายว่า กองทัพฝ่ายสัมพันธมิตรจะต้องออกมาตอบโต้อย่างรุนแรงขึ้นในการเข้ารุกรานที่เกิดขึ้นในเนเธอร์แลนด์ มันชไตน์ได้คิดแผนปฏิบัติการขึ้นใหม่—ซึ่งต่อมาเรียกว่า "เคียวตัด" (Sichelschnitt)—ที่ได้เรียกให้เข้าโจมตีผ่านป่าของอาร์แดนและพุ่งอย่างรวดเร็วไปยังช่องแคบอังกฤษ เป็นการปิดล้อมกองทัพฝรั่งเศสและฝ่ายสัมพันธมิตรที่อยู่ในเบลเยียมและแฟลนเดอส์ เขาได้รับตำแหน่งยศนายพลในช่วงสิ้นสุดการทัพ เขาได้เข้าร่วมในการรุกรานสหภาพโซเวียตในเดือนมิถุนายน ค.ศ. 1941 และการล้อมเซวัสโตปอล (ค.ศ. 1941–1942) และได้รับตำแหน่งยศจอมพล เมื่อวันที่ 1 กรกฎาคม ค.ศ. 1942 เขายังได้มีส่วนร่วมในการล้อมเลนินกราด
มันชไตน์ได้ให้ปากคำที่การพิจารณาคดีเนือร์นแบร์คหลักที่เกี่ยวกับข้อหาอาชญากรสงครามในเดือนสิงหาคม ค.ศ. 1946 และได้เตรียมเอกสาร, ที่พร้อมกับความทรงจำของเขาในภายหลัง, ได้ช่วยทำให้เกิดการปลูกฝังตำนานของ "แวร์มัคท์บริสุทธิ์"—เป็นตำนานที่เชื่อว่ากองทัพเยอรมันไม่ได้มีส่วนเกี่ยวข้องกับความโหดร้ายของการฆ่าล้างเผ่าพันธุ์ของนาซี ใน ค.ศ. 1949 เขาได้ถูกพิจารณาคดีในฮัมบวร์คสำหรับข้อหาอาชญากรรมสงครามและได้ตัดสินว่ามีความผิดจากเก้าในสิบเจ็ดข้อหา รวมทั้งการรักษาชีวิตเชลยศึกที่ไม่ดีและความล้มเหลวในการปกป้องชีวิตพลเรือนในขอบเขตปฏิบัติการของเขา ได้รับโทษด้วยการจำคุกเป็นเวลา 18 ปี ต่อมาได้ลดลงเหลือ 12 ปี และเขาได้ใช้ชีวิตในคุกเพียงสี่ปีก่อนจะได้รับการปล่อยตัวใน ค.ศ. 1953 ได้เป็นที่ปรึกษาด้านการทหารให้แก่รัฐบาลเยอรมนีตะวันตกในช่วงปลาย ค.ศ. 1950 เขาได้ช่วยสร้างกองทัพขึ้นมาใหม่อีกครั้ง บันทึกของเขา Verlorene Siege (ค.ศ. 1955) ได้รับการแปลเป็นภาษาอังกฤษว่า Lost Victories ("ชัยชนะที่หายไป"), เป็นการวิพากษ์วิจารณ์อย่างมากของความเป็นผู้นำของฮิตเลอร์ และการบริหารกับเพียงด้านการทหารในช่วงยามสงคราม โดยไม่คำนึงถึงด้านการเมืองและศีลธรรม มันชไตน์ได้ถึงแก่อสัญกรรมใกล้กับมิวนิกใน ค.ศ. 1973
วัดบางพระ (จังหวัดนครปฐม)
วัดบางพระ เดิมชื่อ วัดปากคลองบางพระ เป็นวัดสังกัดมหานิกายในหมู่ที่ 3 บ้านท่ามะดัน ตำบลบางแก้วฟ้า อำเภอนครชัยศรี จังหวัดนครปฐม มีเนื้อที่วัด 31 ไร่ 1 งาน 60 ตารางวา และธรณีสงฆ์ 22 ไร่ 2 งาน 19 ตารางวา
วัดบางพระสร้างราวปี พ.ศ. 2220 ในช่วงกรุงศรีอยุธยาตอนปลาย ขาดหลักฐานว่าใครเป็นผู้สร้างวัด กรมศิลปากรพิจารณาดินเผาของพระอุโบสถ อยู่ในสมัยอยุธยาตอนกลาง ส่วนพระประธานที่เป็นพระปฏิมากรหินทรายแดงจัดให้อยู่ในสมัยอโยธยาสุพรรณภูมิ (อู่ทอง)
พระอุโบสถหลังเดิมของวัด กว้างประมาณ 4 วา ยาวประมาณ 8 วา หลังคามุงด้วยกระเบื้องดินเผา ภายในพระอุโบสถหลังเดิมมีพระประธานเป็นพระปฏิมากรหินทรายแดงประทับนั่งปางมารวิชัยลงรักปิดทองหน้าตักกว้าง 30 นิ้ว (ชาวบ้านเรียก หลวงพ่อสิทธิมงคล) หน้าพระประธานเป็นพระพุทธปฏิมาประทับนั่งปางมารวิชัยหน้าตักกว้าง 26 นิ้วและมีพระพุทธปฏิมาประทับนั่งทางด้านขวามือองค์พระประธาน 3 องค์และทางด้านซ้าย พระอุโบสถก่ออิฐถือปูนหลังคาลด 2 ชั้น ประกอบด้วยช่อฟ้าใบระกา ที่สำคัญคือหลังคาอันมุงด้วยกระเบื้องดินธรรมดา
ภาพจิตรกรรมฝาผนังภายในพระอุโบสถเล่าเรื่องราวในพระพุทธศาสนาเป็นภาพเทพชุมนุมสลับกับอดีตขององค์พระพุทธเจ้า ได้รับการปฏิสังขรณ์ในสมัยรัชกาลที่ 4 โดยการเขียนทับและแก้ไขเล็กน้อย พื้นเบื้องหลังใช้สีอ่อนมีดอกไม้ร่วงอันเป็นคติของอยุธยา จุดเด่นของภาพคือ ภาพมารผจญ เป็นภาพที่พระพุทธเจ้าทรงจีวรแดง ประทับนิ่งบนดอกบัวแก้วแม่ธรณีบีบมวยผมนับเป็นศิลปะแบบเก่า เป็นภาพในช่วงอยุธยาตอนกลาง มีการใช้สีเพียง 4 สี คือ ขาวดำแดงและเขียวใบแค
ยุครุ่งเรืองของวัด คือยุคของเจ้าอธิการหิ่มอินทโชโต ท่านได้รับแต่งตั้งให้เป็นเจ้าคณะตำบลและเป็นพระอุปัชฌาย์ ยุคนี้มีการสร้างพระพุทธบาทจำลอง และได้สร้างอุโบสถหลังใหม่ในละแวกคุ้งน้ำนครชัยศรี สร้างเสร็จในปี พ.ศ. 2470 และเมื่อหลวง หลวงพ่อเปิ่น เป็นเจ้าอาวาสวัดบางพระ ท่านได้ทำการพัฒนาวัดจนเจริญรุ่งเรืองมาเป็นลำดับ โดยได้บูรณะอุโบสถหลังใหม่ทำเป็นคอนกรีต ทั้งยังก่อสร้างถาวรวัตถุต่าง ๆ มากมาย ต่อมา หลวงพ่อสำอาง ปภสฺโร ทำนุบำรุงพัฒนาวัดเรื่อยมา วัดมีสิ่งศักดิ์สิทธิ์อย่างพระบรมสารีริกธาตุ (จากประเทศศรีลังกา) รอยพระพุทธบาทจำลอง หลวงพ่อโต (พระประธานในอุโบสถหลังใหม่) รูปหล่อสิทธิมงคล (พระประธานในอุโบสถหลังเก่า) รูปหล่อเหมือนหลวงปู่หิ่ม หลวงปู่ทองอยู่ หลวงปู่เปลี่ยน สังขารพระอุดมประชานาถ (หลวงพ่อเปิ่น ฐิตคุโณ) นอกจากนี้วัดยังมีชื่อเสียงด้านการสักยันต์
Meniocus
ถิ่นกำเนิดของมันคือ แถบเมดิเตอร์เรเนียนตะวันตก ยุโรปตะวันออกเฉียงใต้ และยุโรปตะวันออก จนถึงมองโกเลียและคาบสมุทรอาหรับ
สปีชีส์ในสกุล ได้แก่:
Memoremea
Memoremea เป็นสกุลของพืชดอกที่อยู่ในวงศ์ Boraginaceae.
ถิ่นกำเนิดของมันคือ ยุโรปกลางตะวันออกและยุโรปตะวันออก
สปีชีส์ในสกุล ได้แก่:
มหาวิทยาลัยเว็บสเตอร์ (ประเทศไทย)
ประวัติ
มหาวิทยาลัยเวบสเตอร์ เป็นมหาวิทยาลัยเอกชน ซึ่งมีสาขาในประเทศต่าง ๆ ทั่วโลก ได้แก่ ออสเตรีย, เบอร์มิวดา, จีน, อังกฤษ, สวิตเซอร์แลนด์, เนเธอร์แลนด์, สหรัฐอเมริกา และประเทศไทย สำหรับในประเทศไทย มหาวิทยาลัยเวบสเตอร์เคยเปิดทำการเรียนการสอนใน 2 แห่ง ได้แก่ โดยมหาวิทยาลัยเว็บสเตอร์ ต้นสังกัดตั้งอยู่ที่เมือง เว็บสเตอร์โกรฟซ์ (ชานเมืองเซ็นต์หลุยส์) ในรัฐมิสซูรี
หลักสูตร
มหาวิทยาลัยเว็บสเตอร์ เคยเปิดสอนในประเทศไทย ดังนี้
ไชยา (ภาพยนตร์)
ไชยา เป็นภาพยนตร์ไทยที่ออกฉายในปี พ.ศ. 2550 เป็นเรื่องเกี่ยวกับศิลปะการต่อสู้มวยไชยา ซึ่งเป็นมวยคาดเชือกแบบเก่าแก่โบราณของ อำเภอไชยา จังหวัดสุราษฎร์ธานี
ภาพยนตร์กำกับโดย ก้องเกียรติ โขมศิริ ซึ่งเคยมีผลงานกำกับเรื่อง ลองของ และเขียนบทภาพยนตร์ เปนชู้กับผี ได้รับคัดเลือกเป็นภาพยนตร์ฉายปิด เทศกาลภาพยนตร์นานาชาติกรุงเทพ ประจำปี 2550 ในวันที่ 29 กรกฎาคม พ.ศ. 2550
เรื่องย่อ
เรื่องราวเกิดขึ้นในปี พ.ศ. 2520 เปี๊ยก (อัครา อมาตยกุล) สะหม้อ (สนธยา ชิตมณี) และเผ่า (ธวัชชัย เพ็ญภักดี) เป็นเพื่อนรักกันมาตั้งแต่เด็ก ทั้งสามเป็นนักมวยไทยไชยา ซึ่งวันหนึ่งค่ายมวยที่สังกัดอยู่เกิดเลิกกิจการลง ทั้งสามจึงเดินทางเข้ากรุงเทพฯ เพื่อตามหาความฝัน ที่จะได้เป็นนักมวยไทยที่มีชื่อเสียงซึ่งเปี๊ยก ไม่ประสบความสำเร็จในการชกมวย จึงตัดสินใจไปแข่งมวยเถื่อนหลังจากนั้นเปี๊ยกและสะหม้อได้เข้าไปเป็นลูกน้องของผู้มีอิทธิพล ส่วนเผ่าได้ไปเข้าค่ายมวยและขึ้นชกที่เวทีราชดำเนินก่อนโด่งดังในเวลาต่อมา เปี๊ยกและสะหม้อได้ร่วมมือกันฆ่าครูของเผ่าที่ป่าช้าก่อนที่เปี๊ยกจะโดนตำรวจจับในเวลาต่อมาและระหว่างที่จะย้ายเปี๊ยกไปคุมขังที่อื่นสะหม้อได้เข้ามาช่วยเปี๊ยกหนีและหลังจากที่เปี๊ยกขับรถหนีไปสะหม้อได้โดนฝรั่งกลุ่มที่เป็นนายหน้านักมวยฆ่าแต่สะหม้อเอาระเบิดติดกับตัวแล้วรถก็ระเบิด ในวันนี้เผ่าต้องลงชิงแชมป์กับนักมวยฝรั่งซึ่งเปี๊ยกได้มาที่สนามและฆ่าผู้มีอิทธิพลลงหลังจากนั้นจึงโดนตำรวจยิงก่อนตายเผ่าซึ่งได้แชมป์มาได้เข้ามาหาเปี๊ยกโดยศรีไพร ซึ่งเป็นภรรยาของเป๊ยกก
การตอบรับ
ในนิตยสาร ฟิล์มแมกซ์ มีนักวิจารณ์ร่วมให้ดาว "ไชยา" ทั้งหมด 11 คน รวม 31 ดาว เฉลี่ยเท่ากับ 2.82 ดาว (จากคะแนนเต็ม 4 ดาว)
Mcneillia
Mcneillia เป็นสกุลของพืชดอกที่อยู่ในวงศ์ Caryophyllaceae.
ถิ่นกำเนิดของมันคือ ยุโรปตะวันออกเฉียงใต้ถึงตุรกี
สปีชีส์ในสกุล ได้แก่:
เอเจ ลี
แอพริล ยีเน็ตต์ เมนเดซ บรูกส์ (April Jeanette Mendez Brooks) เกิดวันที่ 19 มีนาคม ค.ศ. 1987 เป็นอดีตนักมวยปล้ำอาชีพชาวอเมริกันของWWEในชื่อ เอเจ ลี (AJ Lee) เคยเข้าร่วมค่ายพัฒนาทักษะ ฟลอริดาแชมเปียนชิปเรสต์ลิง(FCW) และร่วมแข่งขันNXT ซีซั่น 3 ในปี 2012 เธอได้เป็นผู้จัดการทั่วไปของรอว์ ในปีต่อๆมาได้เป็นแชมป์ดีวาส์ 3สมัย และเป็นแชมป์ดีวาส์ที่ยาวที่สุดด้วยเวลา 295 วัน และได้รับรางวัล สแลมมีอะวอร์ด สำหรับดีวาส์แห่งปี 2012 และ 2014
ชีวิตวัยเยาว์
เม็นเดสเกิดในยูเนียนซิตี, นิวเจอร์ซีย์ และมีเชื้อสายเปอร์โตริโก เธอมีพี่น้องสองของเธอพี่สาวริกาและน้องชายของโรเบิร์ต  เป็นการแสดงความเคารพกับพี่ชายของเธอที่อยู่ในกองทัพสหรัฐเม็นเดสที่ครั้งหนึ่งเคยสวมเครื่องแต่งกายอำพรางมวยปล้ำ
เธออธิบายประสบการณ์ของครอบครัวของเธอในขณะที่เติบโตขึ้นเป็นต้องอาศัยอยู่ในบ้านพักบ้านของคนอื่นและรถของพวกเขา ความสนใจในวัยเด็กของพี่ชายของเธอใน WWE ถูกอ้างถึงเป็นผู้มีอิทธิพลในการตัดสินใจของเธอที่จะบุกเข้าไปในโลกชายที่โดดเด่นของการต่อสู้และเธอปะติดปะต่อความใฝ่ฝันของเธอจะมีอาชีพมวยปล้ำอาชีพเมื่อเธออายุได้ 12 ปี เธอได้รับแรงบันดาลใจจากสตาร์หญิง WWE ที่มาก่อนเธอ โดยเฉพาะอย่างยิ่ง ลิตา ซึ่งเธอได้พบกับลิตาตอนที่เธอมาขอลายเซ็น
หลังจากจบการศึกษาจากอนุสรณ์โรงเรียนมัธยม เม็นเดสทำงานหลายงานเพื่อที่จะประหยัดเงินที่เธอต้องการที่จะสนับสนุนทั้งครอบครัวของเธอและลงทะเบียนเรียนในโรงเรียนมวยปล้ำ เธอได้เข้าเรียนมหาวิทยาลัยนิวยอร์ก Tisch โรงเรียนศิลปะในมหานครนิวยอร์กที่เธอเอกในภาพยนตร์และการผลิตรายการโทรทัศน์และการเขียน จนครอบครัวและปัญหาทางการเงินนำไปสู่การลดลงของเธอออกมาหกเดือนในการศึกษาของเธอ
ประวัติมวยปล้ำอาชีพ
ไม่นานหลังจากที่ออกจากมหาวิทยาลัยเม็นเดสได้เรียนโรงเรียนมวยปล้ำและลงทะเบียนเรียนในหนึ่งไมล์ห่างจากบ้านของเธอ ในการจ่ายค่าเล่าเรียนเธอเริ่มทำงานเต็มเวลาและเริ่มต้นการฝึกอบรมมีนาคม 2007 ภายใต้ Jay Lethal เธอเปิดตัวเมื่อวันที่ 29 กันยายน 2007 ภายใต้ชื่อ "Miss April" การต่อสู้ในรัฐนิวเจอร์ซีย์วงจรอิสระ
Miss April เข้าร่วมโปรโมชั่นนิวเจอร์ซีย์ที่ Women Superstars Uncensored (WSU) ในเดือนตุลาคม 2008, เธอแพ้ในการแข่งขันเปิดตัวครั้งแรกของเธอกับจานา หลังจากที่ประสบความสำเร็จในการแข่งขันควบคู่ไปกับ Malia Hosaka ในการแข่งขันที่จะตรวจสอบการสถาปนา WSU แท็กทีมชนะเธอกลายเป็นทีมที่มีแท็บรู๊คคาร์เตอร์และวันที่ 7 กุมภาพันธ์ 2009 พวกเขาถูกจับป้ายชื่อโดยการเอาชนะ Beatdown Betties (Roxie Cotton และ Annie Social) วันที่ 11 เมษายน Miss April และ Jay Lethal ได้รับรางวัล 2009 WSU/NWS King and Queen of the Ring tournament จาการชนะจานา และ Danny Demanto ในรอบสุดท้าย ในเดือนพฤษภาคมที่ออกจาก WSU เมื่อเซ็นสัญญากับ WWE และครึ่งหนึ่งของแชมป์แท็กทีม WSU ก็ว่างลง
เธอได้เซ็นสัญญากับ WWE วันที่ 5 พฤษภาคม 2009 หลังจากที่มีส่วนร่วมในค่ายทดลอง เธอจ่ายเงิน 1,500 ดอลลาร์สหรัฐ ในการเข้าร่วมสมาคม ฟลอริดาแชมเปียนชิปเรสต์ลิง (FCW) ค่ายพัฒนาทักษะของ WWE ในปี 2010 ได้เข้าร่วมแข่งขันรายการดับเบิลยูดับเบิลยูอีเอ็นเอ็กซ์ที ซีซั่น3 แต่ก็ไม่ได้เป็นผู้ชนะในครั้งนี้ ปี 2011 เอเจได้เปิดตัวในค่ายสแมคดาวน์   และได้รับบทเป็นแฟนกับแดเนียล ไบรอัน  ในเรสเซิลเมเนีย ครั้งที่ 28 ไบรอันต้องป้องกันแชมป์โลกเฮฟวี่เวทกับเชมัส โดยก่อนปล้ำไบรอันเรียกเอเจขึ้นมาจูบเพื่อให้กำลังใจแต่หันมาโดนเชมัสถีบเต็มหน้าจนแพ้และเสียแชมป์ในเวลาเพียง 18 วินาที ในสแมคดาวน์ 6 เมษายน ไบรอันออกมาพร้อมกับเอเจ และก็โทษเอเจพร้อมกับบอกเลิก ในสแมคดาวน์ 20 เมษายน เอเจออกมาเพื่อขอเคลียร์ปัญหากับไบรอัน แต่ไบรอันบอกว่า เอเจนั่นแหละคือปัญหาเธอไม่ควรจะเกิดมาเลย และเราจะไม่มีวันกลับมาอยู่ด้วยกันอีก ไบรอันก็เดินจากไป ปล่อยให้เอเจร้องไห้อยู่บนเวที คืนเดียวกัน เอเจได้เจอกับนาตาเลีย ผลปรากฏว่าเอเจระบายอารมณ์ใส่นาตาเลีย จนกรรมการต้องปรับแพ้ฟาวล์ไป ในรอว์ 11 มิถุนายน เอเจได้จับคู่กับซีเอ็ม พังก์ ชนะเคนและไบรอัน ในมันนีอินเดอะแบงก์ (2012) เอเจได้เป็นกรรมการพิเศษในการชิงแชมป์ WWE ระหว่างพังก์และไบรอัน สุดท้ายเอเจกดนับ 3 ให้พังก์ป้องกันแชมป์ไว้ได้ ในรอว์ 16 กรกฎาคม เอเจได้จับคู่กับไบรอัน ชนะอีฟ ทอร์เรสกับเดอะมิซ หลังแมตช์ไบรอันคุกเข่าขอเอเจแต่งงานและสวมแหวนให้เอเจด้วย คำตอบของเอเจคือ Yes! แล้วทั้งคู่ก็จูบกันจากนั้นก็ทำท่า Yes! Yes! Yes! ไปรอบเวทีทั้งสองคน ในรอว์ ตอนที่ 1000 เอเจกับไบรอันออกมาทำพิธีแต่งงานแต่ เอเจไม่ยอมตอบรับการแต่งงาน แถมยังบอกว่ามีคนเข้ามาจีบเธออีกคนหนึ่ง วินซ์ แม็กแมนออกมาแล้วก็ประกาศให้เอเจเป็นผู้จัดการคนใหม่ของรอว์
ในรอว์ 22 ตุลาคม เอเจได้มาประกาศลาออกจากตำแหน่งผู้จัดการทั่วไปของรอว์ โดยวินซ์ประกาศแต่งตั้งซูเปอร์ไวเซอร์ประจำรอว์คือวิคกี เกอร์เรโร ที่หลังเวทีจอห์น ซีนาเข้ามาปลอบ เอเจบอกว่าสาเหตุเกิดมาจากการที่เธอออกไปกินข้าวกับซีนา แล้วซีนาก็กอดเอเจ จากนั้นซีนาเข้าไปถามวินซ์ว่ามันเกิดอะไรขึ้นกันแน่ระหว่างวินซ์กับเอเจและวิคกี เรื่องที่เขาไปกินข้าวกับเอเจมันเป็นแค่เรื่องงานเท่านั้น แต่วินซ์บ่ายเบี่ยงไม่ยอมตอบ แล้วก็ขึ้นรถจากไป เอเจได้รับบทฝ่ายอธรรม โดยการหักหลังซีนาจนแพ้ให้ดอล์ฟ ซิกก์เลอร์ในทีแอลซี (2012) และได้รับบทเป็นแฟนกับซิกก์เลอร์ โดยมีบิ๊กอีเป็นลูกน้อง ในเพย์แบ็ค (2013) เอเจได้เอาชนะเคทลิน คว้าแชมป์ดีวาส์เป็นสมัยแรก ในมันนีอินเดอะแบงก์ (2013) แมตช์ชิงแชมป์โลกเฮฟวี่เวทระหว่างซิกก์เลอร์กับอัลเบร์โต เดล รีโอ เอเจได้ขึ้นมาเอาเข็มขัดฟาดเดล รีโอบนเวที ทำให้ซิกก์เลอร์แพ้ฟาวล์ไม่ได้แชมป์ ในรอว์ 15 กรกฎาคม ซิกก์เลอร์ได้บอกเลิกกับเอเจลี ก่อนรีแมตช์ชิงแชมป์กับเดล รีโอ แต่ในระหว่างแมตซ์ เอเจได้แอบสั่นระฆัง ทำให้ซิกก์เลอร์เสียสมาธิจนแพ้เดล รีโอ หลังแมตซ์เอเจขึ้นมาทะเลาะกับซิกก์เลอร์บนเวที แล้วบิ๊กอีก็เข้ามาอัดซิกก์เลอร์จากด้านหลังและใส่บิ๊กเอนดิ้งกับซิกก์เลอร์ และเอเจก็จูบซิกก์เลอร์เป็นครั้งสุดท้าย ก่อนจะเดินจากไปพร้อมกับบิ๊กอี ในซัมเมอร์สแลม (2013) เอเจและบิ๊กอีได้แพ้ซิกก์เลอร์และเคทลินในแทกทีมผสม
ในรอว์ 7 เมษายน 2014 เอเจได้เสียแชมป์ให้กับเพจ นักมวยปล้ำหน้าใหม่จากค่าย NXT โดยเอเจครองแชมป์ได้ 295 วัน ก่อนจะห่างหายไปจากการปล้ำ วันที่ 13 มิถุนายน 2014 เอเจก็ได้แต่งงานกับซีเอ็ม พังก์ ในรอว์ 30 มิถุนายน เอเจได้กลับมาและคว้าแชมป์ดีวาส์คืนมาได้เป็นสมัยที่2 ก่อนจะเสียแชมป์คืนให้กับเพจ ในซัมเมอร์สแลม (2014) และชิงกลับคืนมาได้อีกครั้งเป็นสมัยที่3 ในแมตช์ 3 เส้า ในไนท์ออฟแชมเปียนส์ (2014) ในเซอร์ไวเวอร์ซีรีส์ (2014) เอเจเสียแชมป์ให้นิกกี เบลลา และได้รีแมตช์ชิงคืนในทีแอลซี (2014) แต่ไม่สำเร็จ ในแมตช์นี้ เอเจได้รับบาดเจ็บที่ตา ทำให้ต้องหายจากการปล้ำอีกครั้ง หลังจากที่ห่างหายไปสามเดือน เอเจได้กลับมาในรอว์ 2 มีนาคม 2015 โดยมาช่วยเหลืออดีตคู่ปรับของเธอ เพจ จากการลอบทำร้ายของเดอะเบลลาทวินส์ ในเรสเซิลเมเนีย ครั้งที่ 31 เอเจได้จับคู่กับเพจ เอาชนะเบลลาทวินส์ไปได้ วันที่ 3 เมษายน 2015 เอเจได้ประกาศรีไทร์เลิกปล้ำบนสังเวียน WWE แล้ว
ชีวิตส่วนตัว
เม็นเดสแต่งงานกับ ฟิล บรูกส์ หรือที่รู้จักกันดีในนาม ซีเอ็ม พังก์ เมื่อวันที่ 13 มิถุนายน 2014 พวกเขาอาศัยอยู่ในชิคาโก รัฐอิลลินอย เธอเคยมีความสัมพันธ์กับครูฝึกของเธอ เจย์ ลีแทล
เม็นเดสอธิบายตัวเองว่าเป็น "ทอมบอย" และสินเชื่อพี่ชายของเธอในการรับความสนใจของเธอในหนังสือการ์ตูนอนิเมะและวิดีโอเกม เธอมีรอยสักเครื่องหมายนับที่ด้านหลังของคอของเธอซึ่งอ่านว่า "6-16-13" อนุสรณ์วันที่เธอได้รับชัยชนะและคว้า แชมป์ดีวาส์ เป็นครั้งแรก
เมื่อวันที่ 24 กุมภาพันธ์ 2015, เม็นเดสวิพากษ์วิจารณ์ผู้บริหาร WWE สเตฟานี แม็กแมน ที่น่ายกย่องนักแสดงหญิง Patricia Arquette สำหรับเรียกร้องค่าจ้างที่เท่าเทียมกันสำหรับทั้งสองเพศ เม็นเดสกล่าวว่านักมวยปล้ำหญิง WWE ได้รับส่วนของค่าจ้างและเวลาหน้าจอของบัญชีรายชื่อชายของ บริษัท แม้จะมีการสร้างสินค้าบันทึกการขายและอีกหลายกลุ่มที่ยอดนิยมในรายการ WWE แม็กแมนและพ่อของเธอ, ประธาน และ CEO WWE วินซ์ แม็กแมน รับทราบและขอบคุณเม็นเดงบสาธารณะของเธอ
เปามัช
เปามัชตั้งอยู่ตรงกลางของรัฐ อยู่เหนือระดับน้ำทะเลเฉลี่ย 230 ม. เมืองตั้งอยู่ระหว่างหุบเขาและแม่น้ำโตกังจิงช์ ส่วนทางทิศตะวันออกของเมืองติดกับ Serra do Lajeado มหานครเปามัชมีประชากร 471,639 คน โดยอาศัยอยู่ริมทะเลสาบเปามัช เปามัชก่อตั้งขึ้นในปี ค.ศ. 1990 และพัฒนาจากเขตกสิกรรมเก่า จนกลายเป็นเมืองหลวงของรัฐล่าสุดของบราซิล
พรรคประชาธิปไตย (สิงคโปร์)
พรรคประชาธิปไตยและพรรคก้าวหน้าได้ตัดสินใจรวมเข้าด้วยกันเมื่อ 5 กุมภาพันธ์ พ.ศ. 2499 ใช้ชื่อพรรคว่าพรรคสังคมนิยมเสรี ก่อนจะตัดสินใจแยกออกจากกันภายหลัง
พระยาอภิบาลราชไมตรี (ต่อม บุนนาค)
มหาอำมาตย์ตรี พระยาอภิบาลราชไมตรี มีนามเดิมว่า ต่อม บุนนาค อดีตรัฐมนตรีว่าการกระทรวงการต่างประเทศ คนที่ 3 และอดีตเอกอัครราชทูตไทยประจำกรุงวอชิงตัน สหรัฐอเมริกา
พระยาอภิบาลราชไมตรี เป็นบุตรพลโท เจ้าพระยาสุรวงศ์วัฒนศักดิ์ (โต บุนนาค) กับคุณใหญ่ (สกุลเดิม โอสถานนท์) เริ่มรับราชการกระทรวงการต่างประเทศ  ได้ดำรงตำแหน่งปลัดกระทรวงการต่างประเทศ (29 มิถุนายน พ.ศ. 2475 - 1 กันยายน พ.ศ. 2476) ภายหลังการเปลี่ยนแปลงการปกครอง พ.ศ. 2475  และเป็นรัฐมนตรีว่าการกระทรวงการต่างประเทศ (พ.ศ. 2476-2477)  จากนั้นไปดำรงตำแหน่งอัครราชทูต ณ กรุงวอชิงตัน สหรัฐอเมริกา ระหว่าง พ.ศ. 2478-2483 และเอกอัครราชทูต ณ กรุงนานกิง สาธารณรัฐจีน พระยาอภิบาลราชไมตรี ได้รับการแต่งตั้งเป็นสมาชิกวุฒิสภา และดำรงตำแหน่งรองประธานวุฒิสภาคนที่ 1 เมื่อ พ.ศ. 2490
พระยาอภิบาลราชไมตรี สมรสกับคุณหญิง สน บุนนาค (สกุลเดิม แสง-ชูโต) มีบุตรชื่อตุล บุนนาค (เป็นบิดาของนายเตช บุนนาค และคุณติ๋ว บุนนาค) และมีบุตรีกับคุณหญิง รื่น บุนนาคธิดาพระยาจำนงดิฐการ (เทพ บุนนาค) ชื่อรมดีเตรุ บุนนาค (สมรสกับนายพิชัย วาศนาส่ง)
การศึกษา โรงเรียนอัสสัมชัญ บางรัก (อสช 2054)
นกกินปลีหางยาวเขียว
พบในประเทศบังกลาเทศ, ภูฏาน, จีน, อินเดีย, ลาว, พม่า, เนปาล, ไทย, และ เวียดนาม อาศัยในป่าเขตร้อนและกึ่งเขตร้อนและป่าเมฆ
นกเพศผู้ หัวและหางเป็นสีเขียวเหลือบ หลังแดง อกและท้องเป็นสีเหลือง มีแถบแดงที่อก หางยาว ชนิดย่อย australis ไม่มีแถบที่อก เพศเมียขนส่วนบนสีเขียว ส่วนล่างสีเหลือง
อารามเอียร์เซ
อารามเอียร์เซ (Reichsabtei Irsee, Irsee Abbey) เป็นอารามคณะเบเนดิกตินที่ตั้งอยู่เมืองเอียร์เซในบาวาเรียในประเทศเยอรมนี ในปัจจุบันอารามเอียร์เซใช้เป็นสถานที่สำหรับการประชุมสัมมนา และศูนย์ฝึกหัดของเขตบริหารชวาเบีย
แอบบีย์
อารามเอียร์เซที่อุทิศให้แก่พระแม่มารีย์ก่อตั้งขึ้นในปี ค.ศ. 1186 โดยมาร์เกรฟเฮนรีแห่งรอนส์แบร์กเพื่อเป็นสักการสถานสำหรับประชาคมนักบวชที่ขยายตัวขึ้นรอบๆ ที่พำนักของนักพรตในท้องถิ่น อารามเอียร์เซแทบจะมาสิ้นสุดลงในคริสต์ศตวรรษที่ 14 เมื่อเหลือนักบวชอยู่องค์เดียว แต่ได้รับการช่วยเหลือให้รอดพ้นจากการถูกปิดในปี ค.ศ. 1373 โดยอันนาแห่งเอลเลอร์บาคผู้เป็นน้องสาวของบิชอปแห่งเอาก์สบูร์กและผู้ที่เธอแต่งตั้งให้ช่วยเหลือ อธิการคอนราดที่ 3 ที่มีชื่อเสียงว่าเป็นผู้ที่มีความมัธยัสถ์มาก หลังจากการพ่ายแพ้อย่างหนักระหว่างทั้งสงครามชาวนาในปี ค.ศ. 1525 และในสงครามสามสิบปีในคริสต์ศตวรรษที่ 17 แล้วที่รวมไปถึงการทำลายห้องสมุดทั้งสองครั้ง และครั้งที่สองในการทำลายหอเก็บเอกสารไปด้วย อารามเอียร์เซมาฟื้นตัวอย่างมั่นคงอีกครั้งในปลายคริสต์ศตวรรษที่ 17 และในปี ค.ศ. 1694 ก็ได้รับ “อิมพีเรียลอิมมีเดียซี” ขึ้นเป็นอิมพีเรียลแอบบีย์ของจักรวรรดิโรมันอันศักดิ์สิทธิ์ เมื่อมาถึงปี ค.ศ. 1802 แอบบีย์ก็ถูกยุบเลิกจากการเป็นอารามระหว่างการปฏิรูปดินแดนในเยอรมนีกลายเป็นส่วนหนึ่งของบาวาเรีย หนังสือส่วนใหญ่ที่เป็นของหอสมุดถูกย้ายไปเก็บรักษาไว้ที่อารามเมทเทิน
ในปี ค.ศ. 1812 ก็ได้มีการจัดตั้งที่พักให้กับนักบวชและเจ้าหน้าที่ประจำท้องถิ่นในตึกรามที่เคยเป็นอารามมาก่อน
โรงพยาบาล
ตั้งแต่ปี ค.ศ. 1849 อารามเอียร์เซก็ใช้เป็นโรงพยาบาลและสถานบำบัดผู้ป่วยด้วยโรคจิต ระหว่างปี ค.ศ. 1939 จนถึงปี ค.ศ. 1945 ผู้ป่วยกว่า 2,000 คนจากเอียร์เซและคอฟบวยเรนทั้งผู้ใหญ่และเด็กถูกส่งตัวไปยังค่ายมรณะ
ศูนย์กลางสำหรับการสัมมนา
ในปี ค.ศ. 1972 โรงพยาบาลก็ปิดลง เจ้าหน้าที่ท้องถิ่นของดิสตริคท์ชวาเบียก็เริ่มทำการบูรณปฏิสังขรณ์สิ่งก่อสร้างในปี ค.ศ. 1974 และเปิดขึ้นเป็น “ศูนย์สัมมนาและฝึกหัดแอบบีเออร์เซแห่งชวาเบีย” (Schwäbische Tagungs- und Bildungszentrum Kloster Irsee) ในปี ค.ศ. 1984.
Megaleranthis
Megaleranthis เป็นสกุลของพืชดอกที่อยู่ในวงศ์ Ranunculaceae.
ถิ่นกำเนิดของมันคือ เกาหลี
สปีชีส์ในสกุล ได้แก่:
แนวร่วมประชาชน (สิงคโปร์)
แนวร่วมประชาชน (People's Front, PF; ; Barisan Rakyat) เป็นพรรคการเมืองอายุสั้นในสิงคโปร์ ได้จดทะเบียนเมื่อ 21 พฤษภาคม พ.ศ. 2514 โดยสมาชิกมาจากแนวร่วมสังคมนิยมหลังจากที่สมาชิกที่พูดภาษาจีนได้ลาออกจากพรรคดังกล่าว พรรคนี้เข้าร่วมการเลือกตั้งใน พ.ศ. 2515 ต่อมาใน พ.ศ. 2519 สมาชิกส่วนใหญ่ได้ตัดสินใจไปเข้าร่วมกับพรรคกรรมกร ทำให้มีสมาชิกเข้าร่วมในการเลือกตั้ง พ.ศ. 2519 เพียงส่วนใหญ่และหลังจากการเลือกตั้งนั้น สมาชิกที่เหลือได้ตัดสินใจเข้าร่วมกับสหแนวร่วมแทนและพรรคได้สลายตัวไป
สนธิสัญญาฟงแตนโบล (ค.ศ. 1814)
สนธิสัญญาฉบับนี้ประกอบด้วย 21 ข้อซึ่งมีสาระสำคัญคือการสละราชบัลลังก์ฝรั่งเศสและอิตาลีของนโปเลียน ตลอดจนการเนรเทศนโปเลียนไปพำนักที่เกาะเอลบาซึ่งตั้งอยู่กลางมหาสมุทรแอตแลนติก ตลอดจนห้ามมิให้ลูกหลานญาติวงศ์ของนโปเลียนมีอำนาจในฝรั่งเศส อย่างไรก็ตาม นโปเลียนและมเหสียังคงสามารถใช้คำนำหน้าว่าจักรพรรดิและจักรพรรดินีเพื่อเป็นเกียรติยศ
122
122 เป็น จำนวนธรรมชาติ อยู่ถัดจาก 121 (หนึ่งร้อยยี่สิบเอ็ด) และอยู่ก่อนหน้า 123 (หนึ่งร้อยยี่สิบสาม)
อลิมามาง
อลิมามาง (အလိမ္မာ, ) เจ้าเมืองเมาะตะมะใน พม่าตอนล่าง ของ อาณาจักรพุกาม ระหว่างประมาณ ค.ศ. 1259 ถึง 1285 ได้รับการแต่งตั้งโดย พระเจ้านรสีหบดี กษัตริย์องค์สุดท้ายแห่งอาณาจักรพุกาม เมื่ออาณาจักรพุกามถูกรุกรานโดยจักรวรรดิมองโกลในตอนเหนือ เขาและขุนนางอื่น ๆ ในภาคใต้เริ่มวางแผนที่จะประกาศอิสรภาพออกจากพุกาม กระทั่งถูกสังหารโดยผู้นำท้องถิ่นนาม มะกะโท ซึ่งต่อมาได้ประกาศเอกราชจากอาณาจักรพุกามและสถาปนาตนเป็นกษัตริย์พระนามว่า พระเจ้าฟ้ารั่ว ในอีก 2 ปีต่อมา
1285
โบอา งูยักษ์
ภาพยนตร์ไทยเรื่องโบอา งูยักษ์ออกฉายเมื่อ 27 เมษายน พ.ศ. 2549 กำกับโดย ชนินทร เมืองสุวรรณ
มันเส้น
มันเส้น เป็นอาหารสัตว์อีกประเภทหนึ่ง และเป็นที่นิยมของเกษตรกรที่เลี้ยงโค  มีการใช้มันสำปะหลังในรูปมันเส้นและมันอัดเม็ดในสูตรอาหารสัตว์ชนิดต่าง ๆ มันเส้นและมันอัดเม็ดมีราคาถูกกว่าวัตถุดิบอาหารประเภทเดียวกัน เช่น ข้าวโพดหรือปลายข้าวการใช้มันสำปะหลังในการเลี้ยงสัตว์เพื่อลดต้นทุนการผลิตสัตว์ให้ต่ำลง  ซึ่งเป็นที่นิยมมากก่อนที่จะมีมันหมักเกิดขึ้น มันเส้นเป็นวัตถุดิบของอาหารสัตว์ที่เป็นแหล่งพลังงานของสัตว์อย่างดี แม้มันเส้นจะมีโปรตีนน้อยแต่มันเส้นก็มีปลอดภัย จากสารพิษอะฟลาทอกซิน ซึ่งสารนี้มักก่อให้เกิดปัญหาสุขภาพและการให้ผลผลิตของสัตว์  ในอดีตมันเส้นยังไม่เป็นที่นิยมใช้ในสูตรอาหารสัตว์ ทั้งที่ประเทศไทยส่งมันเส้นที่ผลิตได้กว่า 90 เปอร์เซ็นต์ไปขายเพื่อเป็นอาหารสัตว์ในต่างประเทศ เพราะเกษตรกรผู้เลี้ยงโคขาดความรู้ความเข้าใจในการใช้มันเส้นในสูตรอาหารอย่างถูกต้อง.นอกจากนี้ปัญหาสำคัญที่ทำให้ผู้ใช้มันเส้นในสูตรอาหารสัตว์ไม่ประสบความสำเร็จเนื่องจากผู้ใช้ส่วนใหญ่ ได้มันเส้นที่คุณภาพไม่ดี ส่งผลให้คุณภาพ ของอาหารผสมที่ใช้มันเส้นเป็นส่วนประกอบมีคุณค่าทางอาหารต่ำลง ผู้เลี้ยงสัตว์และผู้ผลิตจึงไม่นิยมใช้มันเส้นในสูตรอาหาร แม้ว่าราคามันเส้นจะถูกก็ตาม
โบอา งูยักษ์
เรื่องย่อ
ท่ามกลางธรรมชาติแห่งขุนเขาและพงไพร มีบางอย่างเร้นกายภายใต้ป่าลึกนั้นอย่างเงียบ ๆ... พนา ชายหนุ่มที่รักการถ่ายภาพเป็นชีวิตจิตใจ เขาชอบเดินทางไปท่องเที่ยวตามที่ต่าง ๆ เพื่อเก็บภาพความสวยงามไว้เป็นที่ระลึก วันหนึ่งพนาได้ไปท่องเที่ยวในป่าแห่งหนึ่งแถวเขตชายแดน ขณะที่เพลิดเพลินกับการเก็บภาพธรรมชาติที่สวยงามอยู่นั้น โดยไม่ทันตั้งตัว เขาโดนบางอย่างลากไปกินอย่างน่าสยดสยอง กลุ่มเพื่อนสนิทของพนาที่คณะวิศวกรรมศาสตร์ มหาวิทยาลัยแห่งหนึ่ง คือ คิน โก้ เสิด ก๋อย สีดา และ แพร แฟนสาวของพนา ทราบข่าวที่พนาหายไปอย่างลึกลับ จึงตัดสินใจที่จะเข้าไปตามหาพนาด้วยตัวของพวกเขาเองในป่า โดยการโดยสารไปกับบอลลูน ด้วยเหตุผลที่ว่าจะได้เห็นวิวด้านล่างของป่าอย่างชัดเจน แต่แล้วพวกเขาก็ต้องมาผจญกับลมพายุฝนรุนแรง จนทำให้บอลลูนตกกลางป่าลึกแห่งหนึ่ง ในค่ำคืนที่ฝนตกกระหน่ำ ทั้งหมดมาหลบฝนที่ใต้รูปปั้นแกะสลักพญานาค ทุกคนประหลาดใจจึงเดินขึ้นไปตามทางบันไดหินจนพบปากถ้ำ ทั้งหมดตัดสินใจเข้าพักแรมในถ้ำลับกลางป่าแห่งนั้น โดยหารู้ไม่ว่า พวกเขาได้ย่างกรายเข้าสู่อันตรายที่ยากจะต้านทานได้ ...บางสิ่งกำลังเลื้อยออกจากการแฝงกายภายในถ้ำ เพื่อรับการมาเยือนของแขกผู้ไม่ได้รับเชิญโดยเฉพาะ... งูยักษ์ ที่อาศัยอยู่ในถ้ำลับนั้น ไม่รีรอที่จะออกมาต้อนรับเหล่าหนุ่มสาวกลุ่มนี้ด้วยการกลืนกินพวกเขาทีละคน ๆ ไม่ต่างจากเหยื่ออันโอชะ ผู้รอดตายจากคมเขี้ยวงูยักษ์ของค่ำคืนสยองนั้น จำเป็นต้องกระเสือกกระสนหาทางออกและวิธีทำลายงูยักษ์นั้น ก่อนที่มันจะคืบคลานเข้าใกล้พวกเขาอีกครั้งหนึ่ง แต่เมื่อสุดทางหนี พวกเขาจึงต้องเผชิญหน้าสู้กับมันแบบตาต่อตา ฟันต่อฟัน นี่ดูเหมือนจะเป็นทางเดียวเท่านั้น ที่จะทำให้พวกเขา...รอดชีวิต
มันเส้น
แหล่งพลังงานในสูตรอาหารโคนิยมใช้มันเส้น เนื่องจากมันเส้น หรือมันสำปะหลังมีคาร์โบ ไฮเดรตสูงเป็นแหล่งพลังงานที่ดีของโค และมีราคาต่ำ การใช้มันสำปะหลังในการเลี้ยงสัตว์เพื่อลดต้นทุนการผลิตให้ต่ำลง อาหารโคเนื้อและโคนมใช้ได้ 35-50% ในสูตรอาหาร (ศูนย์ค้นคว้าและพัฒนาวิชาการอาหารสัตว์, 2550) เนื่องจากปริมาณความต้องการใช้มันสำปะหลังมีแนวโน้มเพิ่มขึ้นอย่างต่อเนื่องทั้งในรูปของผลิตภัณฑ์เดิม เช่น แป้ง อาหารสัตว์  และผลิตภัณฑ์ใหม่ ในรูปของเอทานอล ประกอบกับปริมาณผลผลิตสินค้าอื่นทดแทน เช่น ข้าวโพดเลี้ยงสัตว์ และอ้อยโรงงาน ซึ่งต่างก็เข้าสู่อุตสาหกรรมเอทานอลมากขึ้น ส่งผลให้เกิดความต้องการใช้มันเส้นมากขึ้นทั้งในและต่างประเทศจึงทำให้เกิดการแข่งขัน ทั้งด้านราคา และวัตถุดิบอื่นเพื่อทดแทนการผลิตแป้ง และอาหารสัตว์ ส่งผลให้เกิดความต้องการใช้มันสำปะหลังมากขึ้นทั้งในและต่างประเทศ คาดว่าราคามันสำปะหลังจะยังคงทรงตัวอยู่ในระดับสูงต่อไป (สำนักงานเศรษฐกิจการเกษตร, 2550) อีกทั้งบางช่วง การเปลี่ยนแปลงของฤดูกาลฝนตกมากไม่สามารถทำมันเส้นได้ เกษตรกรที่ปลูกมันไว้ใช้เอง หรืออยู่ใกล้แหล่งรับซื้อหัวมันสดสามารถนำหัวมันสดมาหมักเลี้ยงโค ทดแทนการใช้มันเส้นที่มีราคาสูงได้
การที่จะได้มันเส้นที่ดีต้องเก็บเกี่ยวมันสำปะหลังในฤดูแล้ง และเมื่อขุดหัวมันสำปะหลังแล้วต้องตัดหัวแต่ละหัวแยกออกจากเหง้าหรือส่วนโคนออกอย่าให้เหลือ เพราะจะทำให้ย่อยยาก  จากนั้นทำความสะอาดหัวมันสำปะหลังโดยการเคาะดินที่ติดมาให้หมด ซึ่งสามารถเอาเปลือกนอกของหัวมันออกได้  จากนั้นสับหัวมันขนาดชิ้นพอเหมาะ การสับนี้สามารถสับด้วยมือหรือเครื่องจักรก็ได้  แล้วตากให้แห้งซึ่งจะต้องแห้งสนิทจึงจะสามารถนำมันสำปะหลังที่ตากแห้งแล้วนั้นเข้าเครื่องบดหรือเครื่องผสมอาหาร
คำศัพท์เกี่ยวกับมันสำปะหลัง แป้งมัน - tapioca - cassava - 木薯 - 木薯干  http://tapioca.dft.go.th/index.aspx - 木薯片
หลักทรัพย์ เคจีไอ (ประเทศไทย)
บริษัทหลักทรัพย์ เคจีไอ (ประเทศไทย) จำกัด (มหาชน) (KGI SECURITIES (THAILAND) PUBLIC COMPANY LIMITED ชื่อย่อ:KGI) บริษัทประกอบธุรกิจทางด้านค้าหลักทรัพย์ จัดตั้งขึ้นเป็นบริษัทมหาชนจำกัดภายใต้พระราชบัญญัติบริษัทมหาชนจำกัด และประกอบกิจการในประเทศไทย
ประวัติ
ก่อตั้งขึ้นในวันที่ 7 มีนาคม 2518 โดยบริษัทจดทะเบียนก่อตั้งเป็นบริษัทจำกัดในนาม “บริษัท โกลด์ฮิลล์ ซีเคียวริตี้ส์ จำกัด” โดยมีใบอนุญาตประกอบธุรกิจ 3 ประเภท ได้แก่ กิจการนายหน้าซื้อขายหลักทรัพย์ กิจการค้าหลักทรัพย์ และกิจการที่ปรึกษาการลงทุน บริษัทได้เปลี่ยนชื่อเป็น “บริษัทหลักทรัพย์ โกลด์ฮิลล์ จำกัด” เมื่อวันที่ 18 ตุลาคม 2522
ในปี 2529 ธนาคารกสิกรไทย จำกัด (มหาชน) บริษัทเงินทุนเอกธนกิจ จำกัด (มหาชน) และกลุ่มผู้ถือหุ้นรายใหญ่ของบริษัทเงินทุนเอกธนกิจ จำกัด (มหาชน) ได้เข้าซื้อกิจการ “บริษัทหลักทรัพย์ โกลด์ฮิลล์ จำกัด” จากผู้ถือหุ้นเดิม และได้จดทะเบียนเปลี่ยนชื่อเป็น “บริษัทหลักทรัพย์ เอกธำรง จำกัด” เมื่อวันที่ 15 กุมภาพันธ์ 2531
วันที่ 6 พฤษภาคม 2536 บริษัทได้แปรสภาพเป็นบริษัทมหาชนจำกัดและจดทะเบียนเปลี่ยนชื่อเป็น “บริษัทหลักทรัพย์ เอกธำรง จำกัด (มหาชน)” ในปี 2541 กลุ่มเคจีไอได้เข้าเป็นผู้ถือหุ้นใหญ่ของบริษัท บริษัทจึงจดทะเบียนเปลี่ยนชื่อเป็น “บริษัทหลักทรัพย์ เอกธำรง เคจีไอ จำกัด (มหาชน)” เมื่อวันที่ 12 กรกฎาคม 2542 และได้จดทะเบียนเปลี่ยนชื่อเป็น “บริษัทหลักทรัพย์ เคจีไอ (ประเทศไทย) จำกัด (มหาชน)” เมื่อวันที่ 25 พฤษภาคม 2544
การประกอบธุรกิจ
บริษัทประกอบธุรกิจหลักทรัพย์ มีใบอนุญาต 5 ประเภท ได้แก่ 1) ธุรกรรมนายหน้าซื้อขายหลักทรัพย์  2) ธุรกรรมค้าหลักทรัพย์  3) ธุรกรรมที่ปรึกษาการลงทุน  4) ธุรกรรมการจัดจำหน่ายหลักทรัพย์ และ 5) ธุรกรรมการยืมและให้ยืมหลักทรัพย์ นอกจากนี้ บริษัทยังได้รับใบอนุญาตจากสำนักงาน ก.ล.ต. ให้เป็นนายทะเบียนหลักทรัพย์ และอนุญาตให้ประกอบธุรกิจบสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า
ธุรกิจของบริษัท
ปลากระดูกอ่อน
ปลากระดูกอ่อน (ชั้น: Chondrichthyes; Cartilaginous fish) เป็นชั้นของปลาจำพวกหนึ่ง ซึ่งมีโครงสร้างกระดูกประกอบไปด้วยเซลล์กระดูกอ่อนอย่างเดียว โดยมีหินปูนมาประกอบเป็นบางส่วน ส่วนมากมีเหงือกแยกออกเป็นช่อง 5 ช่อง มีเกล็ดแบบพลาคอยด์ ที่จะไม่โตไปตามตัว มีลักษณะสากเมื่อสัมผัส  ตัวผู้มีรยางค์เพศที่ครีบท้องเป็นติ่งยื่นเรียก แคลสเปอร์ หรือที่ในภาษาไทยเรียก เดือย  โดยมากจะออกลูกเป็นตัว ขากรรไกรแยกออกจากกะโหลก ปลาจำพวกนี้พบทั่วโลกประมาณ 800 ชนิด เป็นปลากินเนื้อ ส่วนมากเป็นปลาทะเล ในน้ำจืดมีเพียงไม่กี่สิบชนิด มีหลายอันดับ  หลายวงศ์ หลายสกุล   โดยปลาในกลุ่มปลากระดูกอ่อนนี้ที่รู้จักกันดี ก็ได้แก่ ปลาฉลาม, ปลากระเบน, ปลาฉนาก, ปลาโรนัน เป็นต้น
ปลากระดูกอ่อนส่วนใหญ่มีรูปร่างเรียวยาว ยกเว้น ปลากระเบน ที่มีรูปร่างแบน ส่วนใหญ่อยู่ในทะเล พบในน้ำจืดเพียงไม่กี่ชนิด เช่น ปลากระเบนน้ำจืด มีขนาดแตกต่างกันตามแต่ละสกุล แต่ละชนิด ตั้งแต่มีความยาวเพียงไม่ถึงหนึ่งฟุต  จนถึง 20 เมตร หนักถึง 34 ตัน  คือ ปลาฉลามวาฬ (Rhincodon typus) ซึ่งเป็นปลาที่ใหญ่ที่สุดในโลก
การจัดจำแนก
ปลากระดูกอ่อนแบ่งเป็น 2 ชั้นย่อย ดังนี้
ความเชื่อเรื่องการรักษาโรคมะเร็ง
แท้ที่จริงแล้ว ความเชื่อดังกล่าวยังมิได้พิสูจน์ทราบทางวิทยาศาสตร์และการแพทย์ และเรื่องที่ว่าปลากระดูกอ่อนมิอาจป่วยเป็นโรคมะเร็งนั้นก็มิได้เป็นความจริงแต่อย่างใด
พรรคประชาธิปไตยก้าวหน้า (สิงคโปร์)
พรรคประชาธิปไตยก้าวหน้า (สิงคโปร์) (Democratic Progressive Party; DPP; ภาษาจีน: 民主进步党) เป็นพรรคการเมืองในสิงคโปร์ ก่อตั้งเมื่อ 16 มีนาคม พ.ศ. 2516 จากกลุ่มที่แยกตัวออกมาจากพรรคแรงงานและเรียกกลุ่มของตนว่าสหแนวร่วม เปลี่ยนชื่อเป็นสหแนวร่วมสิงคโปร์ เมื่อ 5 มีนาคม พ.ศ. 2525 และใน พ.ศ. 2531 ได้รวมกลับเข้าไปในพรรคแรงงาน แม้ในทางทะเบียนยังถือว่าเป็นพรรคเอกเทศอยู่
พรรคนี้เป็นคนละพรรคกับพรรคประชาธิปไตยก้าวหน้าในไต้หวันที่ได้จัดตั้งรัฐบาลระหว่าง พ.ศ. 2543 – 2551
ห่อปี
ห่อปี (เสียชีวิต ค.ศ. 235) หรือชื่อในภาษาจีนกลางว่า เคอปี่เหนิง  เป็นผู้นำชนเผ่าเซียนเปย์ที่มีชีวิตอยู่ในช่วงปลายราชวงศ์ฮั่นตะวันออกและยุคสามก๊กของจีน ห่อปีขึ้นมามีอำนาจในเผ่าเซียนเปย์ในช่วงปลายราชวงศ์ฮั่นตะวันออกหลังจากที่ขุนศึกโจโฉเอาชนะชนเผ่าออหวนทางตอนเหนือของจีนในยุทธการที่เป๊กลงสาน ในปี ค.ศ. 207 ท้ายที่สุดห่อปีถูกกองกำลังของวุยก๊กลอบสังหารในปี ค.ศ. 235
ประวัติ
เมื่อเป๊กตุ้นผู้นำชนเผ่าออหวน (烏桓 อูหฺวาน) พ่ายแพ้ให้กับขุนศึกโจโฉในยุทธการที่เป๊กลงสาน ในปี ค.ศ. 207 ห่อปีและผู้นำชนเผ่าเซียนเปย์อีกหลายคนตัดสินใจส่งบรรณาการให้กับราชสำนักฮั่น จากนั้นจึงอยู่ภายใต้การบัญชาของโจโฉ ด้วยเหตุนี้ห่อปีและผู้นำชนเผ่าเซียนเปย์คนอื่น ๆ จึงได้รับสถานะกษัตริย์ ในจือจื้อทงเจี้ยนระบุว่าห่อปีเป็นคนเที่ยงธรรม ซื่อสัตย์ และมีเสน่ห์ จึงได้รับการสนับสนุนจากชนเผ่าเซียนเปย์ส่วนใหญ่
คู่แข่งที่ยิ่งใหญ่ที่สุดของห่อปีคือปู้ตู้เกิน ผู้นำชนเผ่าเซียนเปย์อีกคน หลังจากที่ห่อปีลวงพี่ชายของปู้ตู้เกินมาแล้วจับสังหาร ปู้ตู้เกินและห่อปีจึงทำสงครามกันเองอย่างไม่หยุดหย่อน กลุ่มของปู้ตู้เกินอ่อนแอลงจากการรบ ในขณะที่กลุ่มของห่อปีเข้มแข็งขึ้นเป็นอย่างมาก ส่วนหนึ่งเป็นผลมาจากการสนับสนุนจากรัฐวุยก๊กในยุคสามก๊ก
หลังจากปู้ตู้เกินไปที่ราชสำนักฮั่นเพื่อถวายบรรณาการ ห่อปีตัดสินใจโจมตีกลุ่มชนเผ่าเซียนเปย์ทางตะวันออก ราชสำนักฮั่นถือว่าห่อปีเป็นภัยคุกคาม จึงมีคำสั่งถึงเตียวอี้ (田豫 เถียน ยฺวี่) นายกองพิทักษ์เผ่าออหวน (烏丸校尉 อูหฺวานเซี่ยวเว่ย์) ที่ได้รับการแต่งตั้งจากราชสำนักฮั่น ให้นำทัพหลวงเข้าโจมตีแนวหลังของห่อปี ในขณะที่ห่อปี อยู่ห่างออกไปเพื่อไปโจมตีกลุ่มชนเผ่าเซียนเปย์ทางตะวันออก หลังจากเหตุการณ์นี้ ความสัมพันธ์ระหว่างชนเผ่าเซียนเปย์ภายใต้การนำของห่อปีและราชวงศ์ฮั่นตะวันออก (และต่อมาคือรัฐวุยก๊ก) เริ่มตึงเครียด แม้ว่าจือจื้อทงเจี้ยนระบุว่าหลายครั้งขุนพลอย่างเตียวอี้และและ เหลียง สี จะเอาชนะห่อปีได้ แต่กลุ่มของห่อปีก็ไม่ได้ถูกปราบลงอย่างราบคาบ มีอยู่ครั้งหนึ่งที่เตียวอี้นำกำลังไปปิดล้อมลูกเขยของห่อปี ห่อปียกกำลังมาช่วยพร้อมทหารม้านับหมื่นและพยายามจะเอาชนะเตียวอี้ แต่เหยียน จื้อ (閻志) ที่ปรึกษาและทูตของเตียวอี้เดินทางมาเกลี้ยกล่อมให้ห่อปีถอนกำลังกลับไป
พลังของกลุ่มห่อปีไม่ได้ลดลงอย่างมีนัยสำคัญจนกระทั่งห่อปีเสียชีวิต และก่อนที่ห่อปีจะเสียชีวิตได้เริ่มการจู่โจมทำลายล้างหลายครั้งในมณฑลอิวจิ๋วและเป๊งจิ๋ว ในที่สุดห่อปีก็ถูกกองกำลังของวุยก๊กลอบสังหารในปี ค.ศ. 235 หลังจากนั้นก็เป็นช่วงเวลาที่ชาวเซียนเปย์และชาวจีนฮั่นมีความสัมพันธ์ที่สงบสุขเป็นเวลาหลายสิบปี
ในนิยายสามก๊ก
ในนวนิยายอิงประวัติศาสตร์ในศตวรรษที่ 14 เรื่องสามก๊ก ห่อปีเป็นพันธมิตรของรัฐวุยก๊กซึ่งมีรัฐอริกับรัฐจ๊กก๊ก ห่อปีเป็นผู้นำชนเผ่าเซียนเปย์ที่ถูกวุยก๊กติดสินบนเพื่อให้ไปโจมตีจ๊กก๊ก แต่ท้ายที่สุดก็ถอยหนีเมื่อได้รู้ว่าขุนพลม้าเฉียวของจ๊กก๊กบัญชาทหารยกมาสกัด เหตุผลที่ห่อปีถอยหนีเชื่อเป็นเพราะชื่อเสียงของม้าเฉียวว่าเป็นนักรบผู้ยิ่งใหญ่ในหมู่ชนเผ่าเกี๋ยง สร้างความหวาดกลัวอย่างมากให้กับทหารของห่อปี
คลื่นกระแทก
คลื่นกระแทก (shock wave) คือรูปแบบการรบกวนที่แพร่ออกไปชนิดหนึ่ง เหมือนกับคลื่นปกติทั่วไปซึ่งมีพลังงานอยู่ในตัวและสามารถแพร่พลังงานนั้นออกไปผ่านตัวกลางหนึ่งๆ (อาจเป็นของแข็ง ของเหลว แก๊ส หรือพลาสมา) หรือบางครั้งก็อาจสูญหายไปในวัสดุที่เป็นตัวกลางโดยผ่านสนาม เช่น สนามแม่เหล็กไฟฟ้า คลื่นกระแทกมีคุณลักษณะที่เกิดแบบทันทีทันใด เป็นการเปลี่ยนแปลงแบบไม่ต่อเนื่องในสารตัวกลาง เมื่อเกิดการกระแทก จะมีกระแสความดัน อุณหภูมิ และความหนาแน่นที่พุ่งสูงขึ้นอย่างรวดเร็วเสมอ คลื่นกระแทกจะเดินทางผ่านสารตัวกลางส่วนใหญ่ด้วยความเร็วที่สูงกว่าคลื่นโดยทั่วไป
วัตถุที่เป็นแหล่งกำเนิดเสียงอาจเคลื่อนที่ด้วยความเร็วที่น้อยกว่าหรือมากกว่าอัตราเร็วเสียงในตัวกลางก็ได้ ในกรณีที่เคลื่อนที่ด้วยความเร็วน้อยกว่าอัตราเร็วเสียง เสียงที่ผู้ฟังได้ยินจะเป็นไปตามปรากฏการณ์ดอปเพลอร์ แต่หากเคลื่อนที่ด้วยความเร็วมากกว่าอัตราเร็วเสียง เสียงที่ผู้ฟังได้ยินจะแตกต่างไปจากปรากฏการณ์ดอปเพลอร์ และไม่สามารถใช้ปรากฏการณ์ดอปเพลอร์อธิบายสิ่งที่เกิดขึ้นได้ ตัวอย่างของเสียงในกรณีนี้ เช่น เสียงจากเครื่องบินที่มีความเร็วมากกว่าอัตราเร็วเสียงโดยเป็นเสียงที่ดังมาก และเกิดขึ้นเมื่อเครื่องบินเคลื่อนที่ผ่านผู้ฟัง คลื่นเสียงในกรณีนี้คือ คลื่นกระแทก และเสียงจากคลื่นกระแทกซึ่งเป็นเสียงที่ดังมากจะเรียกว่า ซอนิกบูม (sonic boom)
ผู้ฟังที่เคยได้ยินเสียงจากคลื่นกระแทกที่เกิดจากเครื่องบินจะสังเกตได้ว่า เสียงจากคลื่นกระแทกมักเกิดขึ้นหลังจากเครื่องบินเคลื่อนที่ผ่านผู้ฟังไปแล้ว สาเหตุเนื่องจากคลื่นกระแทกเป็นคลื่นรูปกรวย ซึ่งหน้าคลื่นจะเคลื่อนที่มาถึงผู้ฟังเมื่อเครื่องบินเคลื่อนผ่านผู้ฟังไปแล้ว เสียงที่ผู้ฟังได้ยินจะเป็นเสียงดังมากเนื่องจากคลื่นกระแทกมีแอมพลิจูดมากและพลังงานสูง ในบางครั้งพลังงานของคลื่นกระแทกสามารถทำให้หน้าต่างแตกได้ และดังที่ได้กล่าวแล้วในตอนต้นเสียงดังนี้เรียกว่า ซอนิกบูม ซึ่งผู้ฟังอาจได้ยินเสียงซอนิกบูมจากเครื่องบินลำหนึ่งหลายครั้ง เนื่องจากคลื่นกระแทกสามารถเกิดขึ้นบนเครื่องบินได้หลายตำแหน่ง
Macropodium
Macropodium เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ เอเชียกลางถึง รัสเซียตะวันออกไกล และมองโกเลีย
เลโอนาร์ดู อาราอูฌู
เลโอนาร์ดู นาซีเม็งตู จี อาราอูฌู (Leonardo Nascimento de Araújo; เกิด 5 กันยายน ค.ศ. 1969) หรือ เลโอนาร์ดู เป็นผู้จัดการทีมฟุตบอลและอดีตนักฟุตบอลชาวบราซิล เขาเล่นได้หลากหลายตำแหน่งไม่ว่าจะเป็นกองกลางตัวรุก, ปีกซ้าย และแบ็คซ้าย ปัจจุบันเป็นผู้อำนวยการของมิลาน เขาเคยเล่นให้กับหลายสโมสรทั้งในบราซิล, สเปน, ญี่ปุ่น, ฝรั่งเศส และอิตาลี ต่อมาได้ผันตัวมาจัดการทีมมิลานและอินแตร์นาซีโอนาเลมีลาโน ซึ่งเป็นสโมสรที่เขาชนะเลิศโกปปาอีตาเลียในปี ค.ศ. 2011
ในนามทีมชาติบราซิล เขาลงเล่นในฟุตบอลโลก 1994 และ1998 และลงเล่นในโกปาอาเมริกาเมื่อปี 1995 และ 1997 นอกจากนี้ยังเคยลงเล่นในฟีฟ่าคอนเฟเดอเรชันส์คัพ 1997
นัมเบอร์วันพลาซ่า
นัมเบอร์วันพลาซ่าคือห้างสรรพสินค้าขนาดเล็ก ตั้งอยู่ใน แขวงดอกไม้ เขตประเวศ บริหารโดย เครือนัมเบอร์วันกรุ้ป ส่วนของห้างประกอบไปด้วย ซูเปอร์มาร์เก็ต ร้านค้าต่างๆ และ โบล์ลิ่ง  บริเวณที่ตั้งของห้างอยู่ติดกับนัมเบอร์วันอพาร์ทเมนต์ และตลาดนัมเบอร์วัน ห้างเปิดทำการทุกวันตั้งแต่เวลา 09.00 -21.00 น.
ยุทธการที่ช่องเขากัสรีน
ยุทธการที่ช่องเขากัสรีน เป็นการรบในการทัพตูนิเซียในสงครามโลกครั้งที่สอง เกิดขึ้นในเดือนกุมภาพันธ์ ค.ศ. 1943 ช่องเขากัสรีนเป็นช่องเขากว้างประมาณ 3 ไมล์ (3.2 กิโลเมตร) ในทิวเขาแกรนด์ดอร์ซัลของเทือกเขาแอตลาส ทางตอนกลาง-ตะวันตกของตูนิเซีย
กองทัพฝ่ายอักษะภายใต้การนำของจอมพลไรช์ แอร์วีน ร็อมเมิล ส่วนใหญ่มาจากกลุ่มกองกำลังจู่โจมกองทัพน้อยแอฟริกา ส่วนที่เหลือของกองพลยานเกราะเชนเตาโรของอิตาลีและสองกองพลพันเซอร์ที่ถูกแบ่งแยกออกจากกองทัพยานเกราะที่ 5 ในขณะที่กองทัพฝ่ายสัมพันธมิตรประกอบไปด้วยกองทัพน้อยสหรัฐที่ 2 (พลตรี ลอยด์ เฟรเดนดอล) กองพลยานเกราะที่ 6 ของสหราชอาณาจักร (พลตรี ชาลส์ คีตลีย์) และอีกส่วนของกองทัพที่ 1 (ร้อยโท เคนเนธ แอนเดอร์สัน)
การสู้รบครั้งนี้เป็นการสู้รบครั้งสำคัญครั้งแรกระหว่างกองทัพอเมริกันกับกองทัพฝ่ายอักษะในแอฟริกา ด้วยความไร้ประสบการณ์และการนำที่ไม่ดีพอ ทหารอเมริกันจึงประสบความสูญเสียอย่างมากและถูกผลักดันกลับอย่างรวดเร็วกว่า 50 ไมล์ (80 กิโลเมตร) จากตำแหน่งของพวกเขาทางด้านตะวันตกของช่องเขาฟาอีด ผลลัพธ์ครั้งนี้ได้ยืนยันการคาดการณ์ของวินสตัน เชอร์ชิล ผู้ซึ่งเรียกร้องอย่างแข็งขันว่าการบุกของฝรั่งเศสตามที่ได้กำหนดไว้ในแผนปฏิบัติการไล่ต้อน (Operation Roundup) ปี ค.ศ. 1942 จะต้องล่าช้าออกไปจนกว่าพันธมิตรจะสามารถสนับสนุนได้ ซึ่งจะทำให้ทหารอเมริกันมีเวลามากขึ้นในการเตรียมความพร้อมรับมือสถานการณ์จริงของสงครามกับทหารเยอรมันและอิตาลีที่มีประสบการณ์และอุปกรณ์ที่เพียบพร้อมอย่างดี
หลังจากความปราชัยช่วงแรก ส่วนที่เหลือของกองทัพน้อยสหรัฐที่ 2 พร้อมกับกองกำลังเสริมของสหราชอาณาจักรได้รวบรวมและออกจากช่องทางภูเขาทางตะวันตกของตูนิเซีย จากผลลัพธ์ของการรบครั้งนี้นี้ กองทัพสหรัฐได้ริเริ่มเปลี่ยนแปลงจัดตั้งระเบียบใหม่ในหน่วยกองทัพและโยกย้ายเปลี่ยนแปลงผู้บัญชาการและอุปกรณ์บางประเภท
Maclaudia
Maclaudia เป็นสกุลของพืชดอกที่อยู่ในวงศ์ Apocynaceae. มีเพียงสปีชีส์เดียวคือ Maclaudia felixii Venter & R.L.Verh.
นางงามจักรวาล 1957
นางงามจักรวาล 1957 (Miss Universe 1957) เป็นการจัดการประกวดนางงามจักรวาลครั้งที่ 6 จัดเมื่อวันที่ 20 กรกฎาคม พ.ศ. 2500 (ตามเวลาในประเทศไทย) ณ ลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 32 คน จากทั่วโลก โดยมี แครอล มอร์ริส นางงามจักรวาล 1956 มองมงกุฏให้กับ เกลดิส เซนเดอร์ สาวงามวัย 17 ปีจากเปรู ครองตำแหน่งนางงามจักรวาลในปีนี้
ผู้เข้าประกวด
มี 32 ผู้เข้าประกวด ต่อไปนี้
รอเบิร์ต มิลกินส์
รอเบิร์ต มิลกินส์ (Robert Milkins) เกิดเมื่อวันที่ 6 มีนาคม ค.ศ. 1976 เป็นนักสนุกเกอร์อาชีพชาวอังกฤษจากเมื่องกลอสเตอร์
อ้างอิง
1976
วัดแจ้งศิริสัมพันธ์
วัดแจ้งศิริสัมพันธ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี ปัจจุบันพระโสภิตกิตติธาดา (ศรชัย ธมฺมทินฺโน ป.ธ.7) ดำรงตำแหน่งเจ้าอาวาส
วัดแจ้งศิริสัมพันธ์สร้างขึ้นเมื่อ พ.ศ. 2360 โดยพระนนทบุรี (ม่วง) เจ้าเมืองนนทบุรี เป็นผู้สร้าง เดิมมีนามว่า วัดแจ้ง ต่อมาพลโท พระยาสโมสรสรรพการ (ทัด ศิริสัมพันธ์) ซึ่งเป็นหลานผู้สร้างวัด ได้มาเป็นผู้บูรณะถาวรวัตถุต่าง ๆ เช่น อุโบสถ วิหาร ศาลาการเปรียญ กุฏิ และขนานนามใหม่เป็น "วัดแจ้งศิริสัมพันธ์" โดยเติมนามสกุลผู้บูรณะเข้าไปท้ายนามเดิม วัดได้รับพระราชทานวิสุงคามสีมาเมื่อวันที่ 7 กุมภาพันธ์ พ.ศ. 2532
ศรีรามปุระ
ศรีรามปุระ หรือ ซีรัมปอร์ (อักษรโรมัน: Serampore, Serampur, Srirampur, Srirampore, Shreerampur, Shreerampore, Shrirampur หรือ Shrirampore) เป็นนครในอำเภอหูฆลี รัฐเบงกอลตะวันตก ประเทศอินเดีย ศูนย์กลางการปกครองของตำบลศรีรามปุระ และเป็นส่วนหนึ่งภายใต้สภาพัฒนามหานครโกลกาตา (KMDA) และ ปริมณฑลโกลกาตา ในปี 1755-1845 ศรีรามปุระอยู่ภายใต้ปกครองของอินเดียของเดนมาร์ก ภายใต้ขื่อ เฟรเดริกนคร (Frederiknagore)
ศิริโรจน์ รัฐประเสริฐ
ศิริโรจน์ รัฐประเสริฐ เกิดวันที่ 8 พฤศจิกายน พ.ศ. 2518 เป็นนักกีฬาฟันดาบสากลชาวไทย เขาเข้าร่วมในการแข่งขันเอเป้ประเภทบุคคล ในโอลิมปิกฤดูร้อน 2004
ประวัติ
ศิริโรจน์ รัฐประเสริฐ สำเร็จการศึกษาจากคณะนิติศาสตร์ จุฬาลงกรณ์มหาวิทยาลัย และใน พ.ศ. 2542 ศิริโรจน์ได้เป็นตัวแทนจากมหาวิทยาลัยมหิดล เข้าแข่งขันดาบสากลในกีฬามหาวิทยาลัยแห่งประเทศไทย ครั้งที่ 26 ซึ่งจัดขึ้นที่มหาวิทยาลัยเกษตรศาสตร์ ที่ซึ่งเขาได้รับเลือกเป็นนักกีฬายอดเยี่ยม รวมถึงในเดือนสิงหาคม พ.ศ. 2547 ศิริโรจน์ รัฐประเสริฐ และ วีระเดช โคธนี่ ได้เข้าแข่งขันกีฬาฟันดาบให้แก่ทีมชาติไทย ในโอลิมปิกฤดูร้อน 2004 นอกจากนี้ ใน พ.ศ. 2548 เขายังเป็นผู้ได้รับเหรียญทองจากการแข่งขันฟันดาบสากลเอเป้บุคคลชาย ในการแข่งขันซีเกมส์ 2005 ซึ่งจัดขึ้นที่ประเทศฟิลิปปินส์ ที่ซึ่งเขาเป็นฝ่ายชนะ โด ฮุย ครวง นักฟันดาบจากประเทศเวียดนาม
วันที่ 27 พฤศจิกายน พ.ศ. 2551 ศิริโรจน์เข้าแข่งขันรายการการแข่งขันฟันดาบชิงชนะเลิศแห่งประเทศไทย ประจำปี 2551 ชิงถ้วยพระราชทานสมเด็จพระบรมโอรสาธิราส สยามมกุฎราชกุมาร โดยศิริโรจน์เป็นผู้ชนะการแข่งขันเอเป้ จากการเป็นฝ่ายชนะ สุพจน์ ชวาลานฤมิตร ซึ่งเป็นนักกีฬาฟันดาบจากมหาวิทยาลัยเกษตรศาสตร์ ด้วยคะแนน 15-9 ศิริโรจน์ รัฐประเสริฐ เป็นตัวแทนทีมกรุงเทพมหานคร ร่วมกับ ปัณถวิทย์ ฉ่ำ​เจริญ, สุพจน์ ชวาลานฤมิต และ ​โอฬาร ​เกษมสุข เข้าแข่งขันในรายการ กีฬาแห่งชาติ ครั้งที่ 39 ที่ซึ่งทีมของเขาเป็นฝ่ายชนะรางวัลเหรียญทองในประเภทเอเป้ทีมชาย และในวันที่ 6 กันยายน พ.ศ. 2554 ดร. ศิริโรจน์ รัฐประเสริฐ เข้าแข่งขันให้แก่มหาวิทยาลัยศรีปทุม ในรายการชิงชนะเลิศแห่งประเทศไทย ประจำปี 2554 ประเภทเอเป้บุคคลชาย ซึ่งเขาได้อันดับที่ 11
ขวาน
ขวาน เป็นเครื่องมือที่มีมาแต่อดีต ใช้ในการตัดไม้ หรือหั่นไม้ รวมไปถึงการใช้เป็นอาวุธ โดยทั่วไปขวานจะประกอบด้วยสองส่วนหลักคือ ส่วนหัว และส่วนด้ามจับ โดยจะเห็นได้ว่าขวานเป็นตัวอย่างหนึ่งที่เป็นเทคโนโลยีเกี่ยวกับลิ่ม ที่ใช้ในการผ่อนแรง
ขวานในสมัยโบราณ ส่วนหัวทำจากหิน และผูกเข้ากันกับด้ามไม้ ในขณะที่ขวานในยุคปัจจุบันส่วนหัว จะสร้างจากเหล็กและด้ามจับไม้ โดยขวานจะมีทั้งแบบที่ด้ามยาว และแบบด้ามสั้นขึ้นอยู่กับประเภทการใช้งานของขวานนั้น ๆ
สถานีรถไฟนีงาตะ
สถานีรถไฟนีงาตะ เป็นสถานีรถไฟในเขตชูโอ นครนีงาตะ จังหวัดนีงาตะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) เป็นหนึ่งในสถานีของรถไฟความเร็วสูงโจเอ็ตสึชิงกันเซ็งซึ่งเชื่อมต่อกับกรุงโตเกียว สถานีแห่งนี้ตั้งอยู่ใจกลางเมืองนีงาตะ ซึ่งเป็นเมืองบนชายฝั่งทะเลญี่ปุ่นที่ใหญ่ที่สุดในเกาะฮนชู
Lonchophora
Lonchophora เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ แอฟริกาเหนือ
สปีชีส์ในสกุล ได้แก่:
ความจำชัดแจ้ง
"ความจำชัดแจ้ง" (Explicit memory) หรือบางครั้งเรียกว่า "ความจำเชิงประกาศ"  (Declarative memory) เป็นประเภทหนึ่งของความจำระยะยาวสองอย่างในมนุษย์ ความจำชัดแจ้งหมายถึงความจำที่สามารถระลึกได้ใต้อำนาจจิตใจเช่นความจริงและความรู้ต่าง ๆ ดังนั้น การระลึกถึงประสบการณ์ในอดีตหรือข้อมูลอื่น ๆ  โดยตั้งใจและประกอบด้วยความรู้สึกตัวว่ากำลังระลึกถึงความจำ  จึงเป็นการระลึกถึงความจำชัดแจ้ง  มนุษย์มีการจำได้แบบชัดแจ้งตลอดทั้งวัน  เช่นจำเวลานัดได้  หรือจำเหตุการณ์ที่เกิดขึ้นมาแล้วหลายปีได้
ส่วนความจำชัดแจ้งยังสามารถแบ่งออกเป็น 2 ประเภทอีก คือ
ประเภท
มีความจำชัดแจ้งสองประเภทคือ ความจำอาศัยความหมาย และ ความจำอาศัยเหตุการณ์
"ความจำอาศัยความหมาย" (Semantic memories)  เป็นความจำที่บันทึกความรู้เกี่ยวกับความเป็นจริงทั่ว ๆ ไปที่เป็นอิสระจากประสบการณ์ส่วนตัว เป็นความจำชัดแจ้งอย่างอื่นทั้งหมดที่ไม่ใช่ความจำอาศัยเหตุการณ์ ตัวอย่างรวมทั้ง ประเภทอาหาร, เมืองหลวงของประเทศต่าง ๆ, เขตภูมิภาค, ความรู้ต่าง ๆ ทางภาษาเช่นคำศัพท์ที่รู้, ความรู้เกี่ยวกับเวลาและบุคคลในประวัติศาสตร์, ความสามารถในการจำเพื่อนและคนคุ้นเคยต่าง ๆ ได้ และบทเรียนในโรงเรียนเช่นคำศัพท์เฉพาะทางต่าง ๆ  การอ่าน  การเขียน  และวิชาคณิต
ในปัจจุบัน ยังไม่มีใครค้นพบระบบประสาทที่เป็นพื้นฐานของความจำอาศัยเหตุการณ์และความจำอาศัยความหมาย  แต่ว่า  นักวิทยาศาสตร์ทัลวิงและทอมสันได้เสนอว่า  ความจำอาศัยเหตุการณ์นั้นอาศัยซีกสมองด้านขวา  และความจำอาศัยความหมายอาศัยซีกสมองด้านซ้าย
ประวัติของชาวตะวันตก
งานศึกษาของชาวตะวันตกเกี่ยวกับเรื่องความจำมนุษย์มีมานานกว่า 2,000 ปี งานชิ้นแรก ๆ ที่พยายามทำความเข้าใจเกี่ยวกับความจำพบในบทความสำคัญของอะริสโตเติลคือ On the Soul ที่เขาเปรียบเทียบใจมนุษย์กับแผ่นกระดานที่ขาวสะอาด เขาตั้งทฤษฎีว่า มนุษย์ทุกคนเกิดมาปราศจากความรู้อะไร ๆ แต่ละคน ๆ จึงต่างกันโดยประสบการณ์ชีวิตของตน แต่ไม่มีการศึกษาที่ใช้วิธีทางวิทยาศาสตร์ จนกระทั่งถึงปลายคริสต์ศตวรรษที่ 18 ที่นักปรัชญาชาวเยอรมันชื่อว่าเฮอร์แมน เอ็บบิงเฮาส์  ผู้ได้เริ่มใช้วิธีทางวิทยาศาสตร์เป็นคนแรกในการศึกษาเรื่องความจำ แม้ว่าสิ่งที่เขาค้นพบบางอย่างก็ยังเป็นเรื่องที่ยังใช้ได้จนถึงทุกวันนี้ (เช่นเรื่อง Learning curve [เส้นโค้งการเรียนรู้]) แต่ว่า ผลงานที่มีอิทธิพลมากที่สุดต่องานวิจัยความจำก็คือว่า  ความจำนั้นศึกษาได้โดยวิธีการทางวิทยาศาสตร์
ในปี ค.ศ. 1972 เอ็นเด็ล ทัลวิง เสนอความต่างกันระหว่างความจำอาศัยเหตุการณ์ (episodic memory) และความจำอาศัยความหมาย (semantic memory) ข้อเสนอนี้เกิดการยอมรับอย่างรวดเร็วและเดี๋ยวนี้ก็เป็นที่ยอมรับกันอย่างกว้างขวาง ในปี ค.ศ. 1985 แดเนียล สแค็คเตอร์ ได้เสนอความแตกต่างในระดับที่ทั่วไปยิ่งขึ้นระหว่างความจำชัดแจ้ง (หรือความจำเชิงประกาศ) และความจำโดยปริยาย (หรือความจำเชิงกระบวนวิธี)